Knighton (Powys)

Knighton (walisisk: Tref-y-clawdd eller Trefyclo) er en markedsby og et samfunn i Powys i det sentrale Wales. Den ligger på grensen mellom England og Wales, og en liten del av byen, heriblant jernbanestasjonen, ligger over grensen i det engelske sognet og landsbyen Stowe i Shropshire. I henhold til folketellingen i 2021 har den en befolkning på 2911 innbyggere.«Knighton in Powys (Wales / Cymru)», City Population

Knighton, opprinnelig en angelsaksisk bosetning, ligger ved Offas dike, det gamle jordvollen som delte de to landene. Den ble senere en normannisk forsvarsgrenseby. Historisk sett lå den i grevskapet Radnorshire.

Byen er kjent for at det ligger et spesielt godt bevart stykke av Offas dike og det går to turveier gjennom den, Offa's Dyke Path og Glyndwr's Way. Blant andre severdigheter finnes et observatorium, Europas største camera obscura og et planetarium. Observatoriet er en del av prosjektet Spaceguard UK, som leter etter asteroider som kan true jorden. 

 Toponymi 
Det walisiske navnet Tref-y-clawdd, som betyr og refererer til «by ved diket», ble først registrert i 1262 og offisielt gitt til byen i 1971.

Navnet Knighton stammer sannsynligvis fra de angelsaskiske ordene cniht (en soldat, thegn (adelsmann)Sukhino-Khomenko, Denis (2019): «Thegns in the Social Order of Anglo-Saxon England and Viking-Age Scandinavia: Outlines of a Methodological Reassessment» (PDF). Interdisciplinary and Comparative Methodologies. 14: 25–50. ISSN 1799-4497. eller frimann) og tūn (gård, bosetning eller gård), og kan ha blitt grunnlagt gjennom en tildeling av land til frie menn.«Knighton Family History», Ancestry.com.

 Historie 
Knightons eldste historie er uklar, til tross for noen lokale spor: Caer Caradoc, en bygdeborg fra jernalderen assosiert med Caradoc eller Caratacus) ligger 3 km unna, utenfor veien til byen Clun.«Knighton - Gazetteers», genuki.org.uk. Watling Street, en romersk vei, går noen kilometer østover ved landsbyen Leintwardine. Eventuelle bosetninger i Knighton-området ville ha tilhørt den keltiske jernalderstammen Cornovii, som synes å ha strakt seg sammen med de moderne grevskapene Cheshire, Shropshire, North Staffordshire, North Herefordshire og deler av Powys og Worcestershire.«Cornovii Celtic Tribe», Roman Britain

Knighton omfatter en bevart del av Offas dike. Camden, William (1610): Chorographicall Description of the most flourishing Kingdomes, England, Scotland, and Ireland, London. Den parallelle Wats dike noen kilometer mot øst, går nord og sør langs den engelsk/walisiske grensen fra Basingwerk nær Holywell til Oswestry. Brewer's: Wats Dyke, Infoplease.com. Bortsett fra dikene, er to normanniske festninger av typen motte-and-bailey, sannsynligvis fra 1100- og 1200-tallet, og som representerer de eldste gjenværende strukturene i moderne Knighton. Knighton on Line, Knighton Online. Arkivert fra originalen 2. mai 2006. 

Byen ble en borough i 1203, med et charter som tillot et ukentlig marked og et årlig marked.«Medieval Settlement and Landscape», Clwyd Powys Archaeological Trust. Arkivert fra originalen 3. mars 2016. Tilstedeværelsen av to festninger i en relativt liten by antyder at det ene plassert på toppen av byen gikk ut av bruk før etableringen av det andre ved Bryn y Castell. Siden Knighton Castle ble erobret og ødelagt av Llewelyn ap Gruffyd i 1262, virker det sannsynlig at det andre, den senere festningen ved Bryn y Castell ble bygd etter det og sannsynligvis plassert på lavereliggende terreng for å vokte krysningspunktet for elven Teme. Bryn y Castell, som det eneste gjenværende festningen i Knighton på den tiden, ble beleiret av Owain Glyndŵr i 1402 og ødelagt sammen med store deler av byen. Catling, Christopher; Catling, Ronnie (9. september 2010): Glyndŵr's Way: A Welsh National Trail. Cicerone Press. ISBN 9781849650021.

Bykirken stammer fra 1000-tallet,«Church of St Edward, Knighton», CPAT. Arkivert fra originalen 10. januar 2010 men mye av den ble gjenoppbygd på 1800-tallet. Den er en av bare to i Wales som er viet til sankt Edvard Bekjenneren, Englands skytshelgen før sankt Georg overtok denne posisjon. Denne engelske innvielsen er et symptom på byens dobbelte engelsk/walisiske natur, som ikke ble juridisk løst før i 1535, da Knighton endelig ble bekreftet som en del av Wales av Unionslovene.«AD 1535 Anno vicesimo septimo Henrici VIII c. 26», Concerning the Laws to be used in Wales. Arkivert fra originalen 4. februar 2012. Knighton har også et baptistkapell og en liten katolsk kirke.

Knighton blomstret først som et sentrum for ullhandelen på 1400-tallet Lewis, Samuel (1849): 'Killymaenllwyd – Knighton', A Topographical Dictionary of Wales, s. 456–459. og var senere et viktig punkt på de to kvegrutene fra Montgomery til Hereford, og fra London til Aberystwyth. Ellers lå Knighton avsides fra handelssentre.

Det virket sannsynlig at jernbanene heller ikke ville nå byen; 1840- og 1850-årene var preget av rask jernbanebygging over hele Storbritannia, men Radnorshire hadde en liten befolkning og lite industri. Byggingen av en jernbane ble gjort økonomisk levedyktig av et initiativ fra et entreprenørskap for å forbinde Mumbles og Milford Haven med byene og fabrikkene i det industrielle Midlands.«The coming of the railway», Powys Digital History Project. Knighton Railway Company ble dannet av lokale grunneiere og forretningsmenn for å bygge en linje fra markedsbyen Craven Arms til Knighton. «Transport in Knighton and district», Powys County CouncilArbeidet begynte i august 1858, og linjen nådde Knighton i mars 1861. Selve jernbanestasjonen ble bygget i 1865.

For å markere dronning Elizabeth IIs tronbestigelse i 1953 ble initialene «ER» plantet i løvtrær i en eviggrønn skog på en ås nord for byen.«Shropshire», Go2. Arkivert fra originalen 3. februar 2008.

I august 1970 arrangerte Knighton en rockefestival med band som The Move, sammen med Pete Brown & Piblokto, Roger Bunn, Forever More, Clark-Hutchinson, James Litherlands Brotherhood (James var opprinnelig en del av Colosseum) og Killing Floor. Konferansierene var radio-DJ Pete Drummond og den lokale innbyggeren og bluesmannen Alexis Korner, som også opptrådte. «Marmalade Skies» – original poster of the Knighton Concert 1970.

 Kultur 
Den første lørdagen i april arrangerer byen vanligvis et årlig Carnival and Show, som tiltrekker seg besøkende fra hele verden,«Knighton Vistor Guide» (PDF), Knighton Town Council selv om det ikke fant sted i 2020 på grunn av koronapandemien. De to paradene, en midt på dagen og en annen rundt klokken 20, består av forskjellige temabaserte karnevalsflåter med folk i utkledning. Showet finner sted på byens showplass på Bryn-y-Castell, som også er hjemmebane for fotballklubben Knighton Town FC som ble grunnlagt i 1887,«Knighton Town FC», Knightontownfc.co.uk Knighton Cricket Club og Knighton Hockey Club.

Like utenfor Knighton, og synlig i mange kilometer, står et observatorium med teleskop, Europas største camera obscura og et planetarium. Dette er en del av Spaceguard UK-prosjektet, som leter etter asteroider.«The Spaceguard Centre», Spaceguarduk.com. Arkivert fra originalen 16. oktober 2007.

Samfunnssenteret Knighton Community Centre er byens største sted for diskoteker, forestillinger, bryting, musikkgrupper, artister og lokale klubber og organisasjoner. Knighton har to nasjonale turstier: Glyndŵr's Way og Offa's Dyke Path. Offa's Dyke Association har et besøkssenter i byen ved siden av stedet for seremonien der adelsmannen John Hunt, baron Hunt, av Llanfair Waterdine innviet langdistanse-stisystemet i 1971. «The Offa's Dyke Centre in Knighton, Powys», Offa's Dyke Association. Arkivert fra originalen 18. mai 2016. Mye av ruten er både en ridesti og en gangsti, og noen kjøretøy har til og med lov til å bruke den. Det er en tur anbefalt av avisen Daily Telegraph.Edwards, Camilla (4. oktober 2004): «Something for the weekend», Daily Telegraph. Arkivert fra originalen 25. desember 2007. Jack Mytton Way går forbi i nærheten, og en annen Wat's Dyke Way ble foreslått. «Historic path given grant boost», BBC News. 3. desember 2002.

 Referanser 

 Eksterne lenker 

Byen i viktoriansk tid
BBCs lokale nettsted
Foto fra Knighton, Geograph

Kategori:Byer i Powys